ประชุมใหญ่เดโมแครต มิเชล โอบามา อัดทรัมป์ ไม่ใช่ ปธน.ที่คู่ควรกับอเมริกา
มิเชล โอบามา อดีตสุภาพสตรีหมายเลข 1 ของสหรัฐฯ กล่าวโจมตีโดนัลด์ ทรัมป์ ระหว่างการประชุมใหญ่ประจำปีพรรคเดโมแครต โดยระบุว่า เขาไม่ใช่ ปธน.ที่คู่ควรกับสหรัฐอเมริกาสำนักข่าว บีบีซี รายงานว่า พรรคเดโมแครตของสหรัฐฯ จัดการประชุมใหญ่ประจำปี 2020 ที่ศูนย์ประชุม วิสคอนซิน เซ็นเตอร์ ที่เมืองมิลวอกี รัฐวิสคอนซิน ระหว่างวันที่ 17-20 ส.ค. เพื่อเลือกตัวแทนพรรคลงสมัครเลือกตั้งชิงตำแหน่งประธานาธิบดีกับรองประธานาธิบดีอย่างเป็นทางการ แต่เนื่องจากการระบาดของไวรัสโควิด-19 ทำให้ลดเวลาประชุมเหลือเพียง 2 ชั่วโมง ไม่มีผู้ชม และถ่ายทอดสดโดยเปิดคลิปการปราศรัยที่บันทึกไว้ล่วงหน้าแทนในการประชุมคืนแรก (17 ส.ค.) มีการเปิดคลิปคำปราศรัยของบุคคลสำคัญหลายคน แต่ที่ทรงพลังที่สุดต้องยกให้นางมิเชล โอบามา อดีตสุภาพสตรีหมายเลข 1 โดยเธอกล่าวโจมตีประธานาธิบดี โดนัลด์ ทรัมป์ อย่างเจ็บแสบ ว่าไม่ใช่ประธานาธิบดีที่คู่ควรของสหรัฐอเมริกาคุณไม่อาจแสร้งทำเป็นว่าสามารถทำงานนี้ได้ นางโอบามา ซึ่งสวมสร้อยคอประดับอักษรว่า VOTE ระบุในคลิปวิดีโอปิดการประชุมคืนแรกเมื่อวันจันทร์ เศรษฐกิจของเราเสียหายอย่างสิ้นเชิงเพราะไวรัสที่ประธานาธิบดีคนนี้ไม่แยแสมานานเกินไปแค่พูดข้อเท็จจริงง่ายๆ ที่ว่า ชีวิตคนผิวสีมีความสำคัญ ก็ยังต้องเผชิญกับการดูถูกจากสำนักงานบริหารสูงสุดของประเทศ นางโอบามากล่าวต่อ เพราะไม่ว่าเมื่อไรก็ตามที่เรามองหาความเป็นผู้นำ การปลอบประโลม หรือภาพความหนักแน่นใดๆ จากทำเนียบขาวแห่งนี้ เรากลับได้รับความโกลาหล การแบ่งแยก และการขาดซึ่งความเห็นอกเห็นใจอย่างสิ้นเชิงอดีตสุภาพสตรีหมายเลข 1 กล่าวอีกว่า เป็นเรื่องยากมากที่จะอธิบายช่วง 4 ปีที่ผ่านมาให้เด็กๆ ชาวอเมริกันฟัง พวกเขาเห็นกลุ่มผู้นำของเราตราหน้าพลเมืองด้วยกันเป็นศัตรูของชาติ ขณะที่ยกย่องการเคลื่อนไหวเชิดชูคนขาว พวกเขาเฝ้ามองด้วยความหวาดกลัว ในขณะที่เด็กๆ ถูกพรากไปจากครอบครัวแล้วโยนเข้าคุก ขณะที่สเปรย์พริกไทยกับกระสุนยางถูกใช้กับการประท้วงอย่างสงบ เพียงเพื่อเปิดทางไปถ่ายรูปนางโอบามาพูดต่อ โดนัลด์ ทรัมป์ เป็นประธานาธิบดีที่ไม่คู่ควรกับประเทศของเรา เขามีเวลามากเกินพอที่จะพิสูจน์ว่าเขาทำงานนี้ได้ แต่ชัดเจนว่า งานนี้มันยากเกินกว่าที่เขาจะเข้าใจ เขาแค่ไม่สามารถเป็นคนที่เราต้องการให้เขาเป็นเพื่อพวกเราได้ ทำใจเสียเถิดนางโอบามายังยกย่อง นายโจ ไบเดน ว่าที่ตัวแทนพรรคเดโมแครตชิงตำแหน่งประธานาธิบดี ว่า เป็นคนที่เหมาะสมอย่างยิ่ง เนื่องจากเขามีประสบการณ์การเป็นรองประธานาธิบดีภายใต้ประธานาธิบดี บารัค โอบามา สามีของเธอ เราต้องโหวตเลือก โจ ไบเดน เหมือนกับเรามีชีวิตเป็นเดิมพันทั้งนี้ นายแอนโธนี เซอร์เชอร์ นักวิเคราะห์ของสำนักข่าว บีบีซี ระบุว่า การที่นางโอบามาพูดคำว่า ทำใจเสียเถิด (It is what it is.) เป็นการตอกกลับคำพูดเดียวกันของประธานาธิบดีทรัมป์ ที่กล่าวถึงยอดผู้เสียชีวิตจากไวรัสโควิด-19 เมื่อไม่นานมานี้ เพื่อบอกเป็นนัยว่า การที่เขาเป็นประธานาธิบดีก็เลวร้ายพอกันในการประชุมคืนแรก ยังมีบุคคลสำคัญอีกหลายคนที่ได้กล่าวปราศรัยผ่านคลิปวิดีโอ รวมถึงนาย จอห์น คาซิช จากพรรครีพับลิกัน คู่แข่งชิงตำแหน่งตัวแทนพรรคกับนายทรัมป์เมื่อปี 2016 โดยเขาเรียกร้องให้ชาวอเมริกันปฏิเสธไม่ให้นายทรัมป์ได้นั่งเก้าอี้เป็นสมัยที่ 2 และกล่าวสนับสนุนนายไบเดนเราทุกคนเห็นได้ว่ากำลังเกิดอะไรขึ้นในประเทศของเราและทุกคำถามที่เรากำลังเผชิญ ซึ่งไม่มีบุคคลหรือพรรคใดสามารถตอบได้ทั้งหมด แต่สิ่งที่เรารู้คือ เราสามารถทำให้ดีขึ้นมากกว่าสิ่งที่เรากำลังเห็นในวันนี้ได้อย่างแน่นอนขณะที่นายเบอร์นี แซนเดอร์ ส.ว.รัฐเวอร์มอนต์ หัวก้าวหน้าฝ่ายซ้าย คู่แข่งตัวฉกาจในการเลือกตั้งไพรมารีชิงตำแหน่งตัวแทนพรรคของนายไบเดนในปีนี้ ก็เรียกร้องให้ผู้สนับสนุนเขาปฏิเสธนายทรัมป์เช่นกันเหล่าสหายของผม ผมขอบอกกับพวกคุณและทุกคนที่สนับสนุนผู้สมัครคนอื่นในการเลือกตั้งไพรมารี และผู้ที่อาจโหวตให้โดนัลด์ ทรัมป์ ในการเลือกตั้งคราวก่อน เรากำลังมีอนาคตของประชาธิปไตย เศรษฐกิจ และโลกของเราเป็นเดิมพัน (จักรพรรดิ) เนโรเล่นดนตรีตอนที่กรุงโรมถูกเผา ส่วนทรัมป์เล่นกอล์ฟด้านนายทรัมป์ไม่ยอมถูกโจมตีฝ่ายเดียว โดยทวีตข้อความโจมตีนางโอบามาผ่านทวิตเตอร์ในเช้าวันอังคารว่า ผมคงไม่ได้มาอยู่ที่นี่ ในทำเนียบขาวอันงดงามนี้ หรอก หากไม่ใช่เพราะผลงานของสามีของเธอ เขายังประณามนายคาซิชด้วยว่า เป็นคนขี้แพ้ทั้งในฐานะรีพับลิกันและเดโมแครตที่มา: BBC
มิเชล โอบามา อดีตสุภาพสตรีหมายเลข 1 ของสหรัฐฯ กล่าวโจมตี โดนัลด์ ทรัมป์ ระหว่างการประชุมใหญ่ประจำปีพรรคเดโมแครต โดยระบุว่า เขาไม่ใช่ ปธน.ที่คู่ควรกับสหรัฐอเมริกา
ประชุมใหญ่พรรคเดโมแครต,ประชุมประจำปี,มิเชล โอบามา,โดนัลด์ ทรัมป์,เลือกตั้งสหรัฐ,เลือกตั้งประธานาธิบดี,โจ ไบเดน